Diari Oficial de la Generalitat Valenciana


Sumari del DOGV 7750, del 31-03-2016 (2016/2136)

Notificació de la sentència dictada en el procediment de guarda i custòdia número 591/2015.
-------------------------------------------------------------------------------------------

### Dades del document

Número de DOGV
:   7750

Data del DOGV
:   31-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2136


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 591/2015. [2016/2136]  
Procediment: família, guarda, custòdia, aliments fill menor no matrimonial consensuat 000591/2015-M.  
Demandant: Raquel Bono Gandía.  
Procuradora: M.ª Ángeles Blasco Marqués.  
Demandat: Philippe Wobiwouo.  
Procurador/a: -  
  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de guarda i custòdia número 000591/2015, a instàncies de Raquel Bono Gandía representada per la procuradora M.ª Ángeles Blasco Marqués, contra Philippe Wobiwouo, en situació de rebel·lia, en què, en data 17 de novembre de 2015, s'ha dictat la sentència que té la part dispositiva que es diu tot seguit:  
«Estime parcialment la demanda formulada per la representació processal de Raquel Bono Gandía contra Philippe Wobiwouo, i dispose les mesures següents:  
1. L'atribució a Raquel Bono Gandía en exclusiva de la guarda i custòdia de la filla menor [...].  
2. Ambdós progenitors continuaran tenint la titularitat sobre la pàtria potestat general de la seua filla menor d'edat, en un règim d'igualtat, per la qual cosa correspondrà a ambdós conjuntament l'adopció de qualsevol mesura relativa al contingut personal o patrimonial de la pàtria potestat respecte d'aquella. Per a això, ambdós pares hauran de mantindre's permanentment informats del domicili que ocupen. No obstant això, considerant que el pare no resideix habitualment a Espanya, la mare exercirà individualment les facultats relatives a la pàtria potestat ordinària.  
No obstant l'exercici de la pàtria potestat, i pel que fa a l'administració dels béns que pertanyen a la menor, Philippe administrarà els que provenen de la branca paterna i Raquel administrarà els que provenen de la branca materna. Els béns provinents de terceres persones alienes a les famílies els administraran conjuntament ambdós progenitors. Tot això sense perjudici del que disposa el títol d'adquisició de cada bé.  
  
3. Pel que fa a les visites s'estableix el règim següent:  
Aquest règim facultarà el pare a mantindre 61 dies d'estada amb la seua filla de la manera següent:  
1. 30 dies del període de vacances estival de la xiqueta, i haurà de comunicar l'elecció abans de l'1 de maig de cada any. Durant el temps a què es fa referència, la progenitora tindrà dret a cursar visita a la menor durant una vesprada de cada cinc dies.  
2. Els restants 31 dies els triarà el pare d'entre aquells no lectius, és a dir, caps de setmana o resta de períodes de vacances, sempre que, en relació a aquests últims, no excedisquen de la meitat del període concret. En tot cas, i en relació a aquests dies, s'exceptuen els dies 24 i 25 de desembre, 5 i 6 de gener, així com Dijous, Divendres i Dissabte Sant, dia de la Mare, en què la menor s'hi estarà amb la seua progenitora.  
  
El pare necessitarà, en tot cas i per a poder viatjar amb la seua filla fora del país, l'expressa autorització materna o, si no la hi ha, l'autorització judicial.  
Les entregues i replegues s'efectuaran al domicili matern.  
Durant els períodes en què el progenitor no custodi gaudisca de visites o estada amb la seua filla, mantindrà aquesta en els hàbits, costums i rutines que pel que fa a horaris, neteja, alimentació i activitats manté amb la progenitora custòdia, a fi que [...] no senta alterat el seu ritme vital a causa d'aquestes estades.  
4. El pare Philippe Wobiwouo contribuirà als aliments de la seua filla [...] en la quantitat de 350 euros mensuals. Aquesta quantitat serà ingressada en el compte que a aquest efecte designe l'actora, de bestreta i dins dels cinc primer dies de cada mes.  
Aquesta quantitat s'actualitzarà cada primer d'any en proporció a la variació que experimente l'índex de preus al consum general nacional que periòdicament publica l'Institut Nacional d'Estadística o organisme que el substituïsca. Convenen que la primera actualització s'efectue al gener de 2016.  
5. Respecte de les despeses extraordinàries, cada un dels progenitors se'n farà càrrec de 50 per cent del cost.  
Cada part ha de pagar les costes processals causades a la seua instància i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC).  
I perquè valga de notificació de forma deguda a Philippe Wobiwouo, en rebel·lia, expedisc i firme aquest edicte.  
  
València, 18 de novembre de 2015.- El lletrat de l'Administració de Justícia: José Esteban Briz Recio.